4 dood in gru-ongeluk buite Pinetown | Maroela Media
Die wrak van die taxi in die botsing betrokke. (Foto: Verskaf)
Vier mense is dood en 13 ander ernstig beseer nadat 'n taxi Donderdagmiddag teen 'n vragmotor op die N3-snelweg naby die M7 in die rigting van Pinetown in KwaZulu-Natal gebots het.
Volgens Garrith Jamieson, woordvoerder van Rescue Care-nooddienste, het paramedici omstreeks 13:00 op die toneel aangekom waar hulle 'n slagting aangetref het.
Die taxi het teen die agterkant van die vragmotor gebots wat vermoedelik in die middel van die snelweg onklaar geraak het. Die taxi het oopgeskeur en omgeslaan en passasiers is uit die voertuig geslinger, het Jamieson verduidelik.
Drie mans en 'n vrou het kritieke beserings in die voorval opgedoen en is op die toneel dood verklaar. Volgens Jamieson is die beseerdes na verskeie hospitale in Durban gehaas vir mediese behandeling.
Twee helikopters is na die toneel ontbied om beseerdes te vervoer en die snelweg is in albei rigtings gesluit sodat die helikopters kon land.
Die omstandighede rakende die botsing is in dié stadium nog onduidelik. Die toepaslike owerhede was op die toneel om ondersoek in te stel.
In die nuus KwaZulu-Natal N3
N12 eis 7 lewens in drie ongelukke
Die omstandighede rakende die ongeluk is duidelik. Dit was 'n taxi en die eienaars van die taxi's gee nie 'n blou duit om vir hulle kliënte nie, want die wat wel oorleef eis mos maar by die Pad Ongelukke Fonds. Ek bly in Durban en gebruik daardie pad elke dag…. Mens hoef amper nie kerk toe te gaan nie, jy bid hard genoeg tussen al die taxi's en die manier wat hulle ry. Ek was in daardie verkeersknoop vas gevang en Mnr die taxi bestuurder het maar sommer op die gras middelman verby gedruk om voor te kom. Oplossing is… Lees meer »
Ja almal kry as dit nodig is. My familie was in ongeluk betrokke, helikopters is geaktiveer, 3 kinders en een volwasse is oorlede terwyl die helikopters gewag het om hulle te vervoer.
Taxis is nou verantwoordelik vir 75% van alle sterftes op ons paaie, maar niemand mag mos hierdie statistiek bekend maak nie
Ek hoor en sien alles van die taxi ies wat hie geskryf is in die berig net soos julle wil ek ook he die pad moet veilig wees vir almal .Dit gaan nie gebeur nie n taxi kan almal se lewens in gevaar stel en neem hulle beheer die wets toepasers want hulle is diie James Bond van SA paaie Lisence to kill Al wat mens kan doen is vra die Heer om jou veilig na jou bestemming te neem en dank hom as jy veilig daar uit kom maar om te hoop die minister van vervoer gaan in gryp… Lees meer »
SA het die grootste en mees onbevoegde sirkus ter wêreld met die grootste en hoogste betaalde groep clowns in die arena waar absoluut niks gebeur nie, behalwe vir gewelddadige misdaad en leuens – daarom ontken die regering plaasmoorde, aanvalle, trok brandstigting en taxi bestuurders wat roekeloos bestuur!! as jy in SA wil bly is dit nou tyd om soveel as moontlik tyd in jou binnekamer te spandeer en die HeiligeGees te dank vir beskerming teen die bose geeste in die geestelike realm! Efesiërs 6:10-12 verklaar: "Verder nog dit; Soek julle krag in die Here en in Sy groot mag. Trek… Lees meer »